
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 489 

31 Μαρτίου 2015 


ΑΠΟΦΑΣΕΙ Σ 

Αριθμ. 3529.2/18/2015 

Χορήγηση έκτακτης Οικονομικής Ενισχύσεως σε Ορι¬ 
σμένες Κατηγορίες Ανέργων Ναυτικών, Λόγω Εορ¬ 
τών Πάσχα 2015. 

Ο ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 4 του Ν. 6002/1934 «Περί προστασίας 
των ανέργων εργατών θαλάσσης και των οικογενειών 
αυτών» (Α' 37), όπως συμπληρώθηκε με το άρθρο 29 
του Ν. 3450/2006 «Αναβάθμιση και αναδιάρθρωση της 
ναυτικής εκπαίδευσης και άλλες διατάξεις» (Α' 64). 

β) Των άρθρων 2 και 3 του Π.Δ. 228/1998 «Επιδότηση 
Ανέργων Ναυτικών», (Α' 176), όπως ισχύει. 

γ) Του άρθρου 90 του κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 

δ) Του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143). 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

στ) Του Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 

ζ) Του Π.Δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α'170). 

η) Του Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

θ) Της αριθμ. Υ92 απόφασης του Πρωθυπουργού «Ανά¬ 
θεση αρμοδιοτήτων στον Αναπληρωτή Υπουργό Οικο¬ 
νομίας, Υποδομών, Ναυτιλίας και Τουρισμού, Θεόδωρο 
Δρίτσα» (Β' 285). 

ι) Της αριθμ. Υ59/16-02-2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Δημήτριο Μάρδα» (Β' 256). 


2. Την πρόταση του Διοικητικού Συμβουλίου του Οίκου 
Ναύτου (θέμα Ιο πρακτικού της αριθ. 5105/01/15-01-2015 
Συνεδρίασης Δ.Σ./Ο.Ν.). 

3. Την αριθμ. 1351-03/02/03-02-2015 (ΑΔΑ: 70ΣΚ469ΗΞΞ- 
7Σ8) απόφαση Ανάληψης Υποχρέωσης του Οίκου Ναύ¬ 
του (Ο.Ν.). 

4. Το αριθμ. 2374/03-03-2015 έγγραφο του Τμήματος 
Επιδομάτων της Διεύθυνσης Μητρώου Ασφαλισμένων 
του Ο.Ν. 

5. Το γεγονός ότι από τις διατάξεις της παρούσας 
απόφασης προκαλείται δαπάνη ενός εκατομμυρίου 
ογδόντα έξι χιλιάδων και εξακοσίων πενήντα ευρώ 
(1.086.650,00) στον ΚΑΕ 0652 του προϋπολογισμού του 
Ο.Ν. οικονομικού έτους 2015, αποφασίζουμε: 

1. Για τις εορτές του Πάσχα 2015, παρέχεται έκτακτη 
οικονομική ενίσχυση υπό τη μορφή βοηθήματος από 
τον προϋπολογισμό του Οίκου Ναύτου 2015 (Κ.Α.Ε. 0652), 
στις κατά τις διατάξεις της επόμενης παραγράφου της 
παρούσας, κατηγορίες ανέργων ναυτικών. 

Το ύψος αυτής καθορίζεται σε: 

α) Τριακόσια (300,00) ευρώ, για τους άγαμους ή άγα¬ 
μες ναυτικούς και 

β) τριακόσια πενήντα (350,00) ευρώ, για τους έγγα¬ 
μους ή έγγαμες ή τους έχοντες προστατευόμενα τέκνα. 

2. Την οικονομική ενίσχυση της παραγράφου 1, δικαι¬ 
ούνται να λάβουν οι ναυτικοί που πληρούν αθροιστικά 
τις εξής προϋποθέσεις: 

α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μή¬ 
νες τουλάχιστον μέσα στην τελευταία, πριν από την 
12η Μαρτίου 2015 τριετία, ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 12η Απριλίου 2015, πενταετία. 

β)Έχει μεσολαβήσει, από την τελευταία απόλυσή τους 
και μέχρι την 12η Απριλίου 2015, χρονικό διάστημα όχι 
μικρότερο από τριάντα (30) ημέρες και μέχρι δεκα¬ 
οκτώ (18) μήνες (δηλαδή ανεργία από 12-10-2013 έως 
12-03-2015). 

γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (Γ.Ε.Ν.Ε.) 
και έχουν κάρτα ανεργίας. 

δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 

κατά το χρόνο της καταβολής και δεν προστατεύονται 
από τοΊδρυμα Κοινωνικών Ασφαλίσεων ή άλλον δημόσιο 
ασφαλιστικό φορέα. Τα επιδόματα ανεργίας και μητρό¬ 
τητας του άρθρου 19 παρ. 2 του Π.Δ. 894/1981 (Α' 226) 
και του Π.Δ. 228/1998 (Α' 176), όπως ισχύει σήμερα, δεν 
θεωρούνται βοήθημα άλλης μορφής. 

ε) Δεν έχουν επιδοθεί σε άλλη βιοποριστική απα¬ 
σχόληση μετά την αναγραφομένη στο ναυτικό τους 
φυλλάδιο τελευταία απόλυση ή την αναγραφομένη στο 
διαβατήριό τους ημερομηνία εισόδου στη χώρα. 

Η συνδρομή των προϋποθέσεων των περιπτώσεων α', 
β', γ' και δ' ελέγχεται από το ναυτικό φυλλάδιο ή το 
διαβατήριο του δικαιούχου ναυτικού. 

Φωτοαντίγραφα δικαιολογητικών φυλάσσονται στον 
φάκελο του δικαιούχου ναυτικού. 

3. Την οικονομική ενίσχυση της παραγράφου 1, δι¬ 
καιούνται να λάβουν επίσης οι κατωτέρω κατηγορίες 
ανέργων ναυτικών: 

α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφόσον έχουν πάνω από 
πέντε (5) χρόνια θαλάσσια υπηρεσία. 

β) Ναυτικοί άνεργοι εγγεγραμμένοι στο Γ.Ε.Ν.Ε. που 
απολύθηκαν από τις τάξεις των Ενόπλων Δυνάμεων 
μετά την 20η Οκτωβρίου 2014, εφόσον έχουν τουλάχι¬ 
στον δύο (2) χρόνια συνολική θαλάσσια υπηρεσία. 

γ) Ναυτικοί άνεργοι εγγεγραμμένοι στο Γ.Ε.Ν.Ε., που επι¬ 
δοτήθηκαν κατά τις διατάξεις του Π.Δ. 228/1998 (Α' 176), 
όπως αυτό τροποποιήθηκε και ισχύει σήμερα, για ένα τε¬ 
τράμηνο τουλάχιστον μετά την 12η Απριλίου 2014 και δεν 
ναυτολογήθηκαν από τότε περισσότερο από ένα (1) μήνα. 

δ) Ναυτικοί χανσενικοί που νοσηλεύονται σε Νοσο¬ 
κομείο Λοιμωδών Νόσων ή παραμένουν στο σπίτι τους. 

4. Για τον υπολογισμό της αναφερόμενης στις πα¬ 
ραγράφους 2 και 3 συνολικής θαλάσσιας υπηρεσίας, 
υπολογίζεται η υπηρεσία που έχει αποκτηθεί: 

α) Σε πλοία με Ελληνική σημαία, 
β) σε πλοία με ξένη σημαία, συμβεβλημένα με το Ναυ¬ 
τικό Απομαχικό Ταμείο (Ν.Α.Τ.), 
γ) σε πλοία με ξένη σημαία μη συμβεβλημένα με το 
Ν.Α.Τ., εφόσον έχει εξαγορασθεί σύμφωνα με τις ισχύ- 
ουσες διατάξεις. 

Το χρονικό διάστημα κατά το οποίο ο ναυτικός νοση- 
λεύθηκε σε κλινική ή νοσοκομείο, με δαπάνες του οικεί¬ 
ου ασφαλιστικού φορέα ή του πλοιοκτήτη, υπολογίζεται 
ως θαλάσσια υπηρεσία για το σκοπό της παρούσας 
απόφασης. 

Δεν προσμετράται ως χρόνος θαλάσσιας υπηρεσίας, 
η υπηρεσία που αποκτήθηκε σε παροπλισμένα πλοία 
που δεν τηρούσαν ναυτολόγιο. 


Κατά τον υπολογισμό της θαλάσσιας υπηρεσίας και 
της ανεργίας, ο μήνας υπολογίζεται σε τριάντα (30) 
ημέρες, όπως ορίζει η περίπτωση 18 του άρθρου 1 του 
Π.Δ. 894/1981 (Α' 226), ως τελευταία δε απόλυση, λογίζε¬ 
ται η ημερομηνία μέχρι την οποία ο ναυτικός δικαιούται 
να λάβει αποζημίωση ή μισθό κατά τα άρθρα 62, 66, 
68, 69α, 70, 74 και 75 του Κώδικα Ιδιωτικού Ναυτικού 
Δικαίου, που κυρώθηκε με το Ν. 3816/1958 (Α' 32) και τον 
Κανονισμό για την εφαρμογή απαιτήσεων της Σύμβασης 
Ναυτικής Εργασίας, 2006 της Διεθνούς Οργάνωσης Ερ¬ 
γασίας, που εγκρίθηκε με την αριθ. 3522.2/08/2014 κοινή 
υπουργική απόφαση (Β' 1671). 

Ναυτολόγηση μέχρι τριάντα (30) ημέρες, δεν θεωρεί¬ 
ται ότι διακόπτει το απαιτούμενο διάστημα ανεργίας. 

5. Για το χαρακτηρισμό ως χρόνιου του νοσήματος 
των ναυτικών της περίπτωσης α' της παραγράφου 2, 
αρμόδιοι είναι: 

α) Οι Μονάδες Υγείας του Πρωτοβάθμιου Εθνικού Δι¬ 
κτύου Υγείας (Π.Ε.Δ.Υ.), που λειτουργεί στις Διοικήσεις 
Υγειονομικών Περιφερειών (Δ.Υ.Πε.) της Χώρας. 

β) Οι ιατροί του πλησιέστερου στην κατοικία του δι¬ 
καιούχου, Δημοσίου Νοσοκομείου ή Κέντρου Υγείας. 

6. Η οικονομική ενίσχυση της παραγράφου 1 καταβάλ¬ 
λεται, από τη δημοσίευση της υπουργικής απόφασης 
στην Εφημερίδα της Κυβερνήσεως και για χρονικό δι¬ 
άστημα 16 εργάσιμων ημερών, στους δικαιούχους, με 
την προσέλευσή τους στον Οίκο Ναύτου Πειραιά ή στις 
Λιμενικές Αρχές που έχουν ορισθεί σύμφωνα με την 
κείμενη νομοθεσία για την παροχή της προβλεπόμενης 
προστασίας. 

7. Η καταβολή της οικονομικής ενίσχυσης, πλην της 
περίπτωσης δ' της παραγράφου 2, καταχωρείται από 
την Αρχή που την καταβάλλει, με ειδική πράξη στο 
φυλλάδιο του ναυτικού και ο δικαιούχος υπογράφει 
σχετική απόδειξη. 

Εάν ο δικαιούχος δεν γνωρίζει να υπογράφει, η κατα¬ 
βολή γίνεται ενώπιον δύο μαρτύρων, που υπογράφουν 
την απόδειξη, αντί του δικαιούχου. 

8. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Μαρτίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ, ΥΠΟΔΟΜΩΝ, 

